บทที่ 5
การติดตามประเมินผลยุทธศาสตร์
5.1 กรอบและแนวทางในการติดตามและประเมินผล 

การติดตามและประเมินผลแผนพัฒนาท้องถิ่น เป็นการติดตามและประเมินผลความสอดคล้อง      และความสําเร็จของแผนยุทธศาสตร์การพัฒนาขององค์กรปกครองส่วนท้องถิ่น และการติดตามและประเมินผลโครงการพัฒนาที่องค์กรปกครองส่วนท้องถิ่นได้ดําเนินการตามแผนดําเนินงานว่าเป็นไปตามเป้าหมายการพัฒนาที่สอดคล้องกับพันธกิจ ซึ่งสามารถนําไปสู่การบรรลุวิสัยทัศน์ที่องค์กรปกครองส่วนท้องถิ่นกําหนดหรือไม่ และโครงการพัฒนานั้นประสบความสําเร็จตามกรอบการประเมินระดับใด โดยมีขั้นตอนดังนี้ 

ขั้นตอนที่ 1 คณะกรรมการติดตามและประเมินผลแผนพัฒนาท้องถิ่นกําหนดกรอบแนวทางและวิธีการในการติดตามและประเมินผลแผนยุทธศาสตร์การพัฒนาขององค์กรปกครองส่วนท้องถิ่นและประเมินผลโครงการพัฒนาตามที่ได้ดําเนินการ ดังนี้ 

1.1  การกําหนดกรอบ แนวทางและวิธีการติดตามและประเมินผลแผน กําหนดแนวทางการติดตามและประเมินผลแผนยุทธศาสตร์การพัฒนาขององค์กรปกครองส่วนท้องถิ่น ดังนี้ 

(1)
ความสอดคล้องของยุทธศาสตร์ แผนพัฒนาท้องถิ่นและกลยุทธ์ที่กําหนด 

(2)
ความเพียงพอของทรัพยากรเพื่อการดําเนินกิจกรรมของหน่วยงาน 

(3)
ความก้าวหน้าของกิจกรรมที่กำหนดไว้ตามแผนโดยมีการติดตามผล 

(4)
ประสิทธิภาพ เป็นการศึกษาความสัมพันธ์ระหว่างผลผลิตกับทรัพยากรที่ใช้ในการประเมินประสิทธิภาพ

(5)
ประสิทธิผลเป็นการศึกษาผลที่ได้รับ 

(6)
ผลลัพธ์และผลผลิตเป็นการประเมินผลประโยชน์ที่เกิดจากการทํากิจกรรมที่มีต่อกลุ่มเป้าหมายที่ได้รับบริการ และการประเมินผลผลิตที่เกิดขึ้นจากกิจกรรม  

         


(7)
การประเมินผลกระทบ เป็นการศึกษาผลที่ได้รับรวมยอด 


คณะกรรมการติดตามและประเมินผลแผนพัฒนาท้องถิ่นอาจนําแนวทางทั้งหมดที่กําหนดมาใช้หรืออาจเลือกใช้ในบางแนวทางในการติดตามและประเมินผลแผนยุทธศาสตร์การพัฒนาขององค์กรปกครอง     ส่วนท้องถิ่นได้ โดยอย่างน้อยต้องสามารถประเมินความสอดคล้องและความสามารถวัดความสําเร็จ           หรือความก้าวหน้าของแผนยุทธศาสตร์การพัฒนาขององค์กรปกครองส่วนท้องถิ่นได้ ทั้งนี้ขึ้นอยู่กับคณะกรรมการฯจะพิจารณา 

1.2
การกําหนดกรอบแนวทางและวิธีการติดตามและประเมินผลโครงการพัฒนาตามแผนยุทธศาสตร์การพัฒนาองค์กรปกครองส่วนท้องถิ่นอาจกําหนดแนวทาง ดังนี้ 

(1)
การประเมินผลกระบวนการหรือการประเมินประสิทธิภาพ 

(2)
การประเมินผลโครงการหรือการประเมินประสิทธิผล 

(3)
การประเมินผลกระทบ 

ขั้นตอนที่ 2 คณะกรรมการติดตามและประเมินผลแผนพัฒนาท้องถิ่นดําเนินการติดตาม             และประเมินผลแผนยุทธศาสตร์การพัฒนาองค์กรปกครองส่วนท้องถิ่น ตามกรอบแนวทางและวิธีการที่กําหนดโดยสามารถติดตามและประเมินผลได้ตลอดระยะเวลาของแผนยุทธศาสตร์การพัฒนาขององค์กรปกครอง    ส่วนท้องถิ่น   

ขั้นตอนที่ 3 คณะกรรมการติดตามและประเมินผลแผนพัฒนาท้องถิ่นดําเนินการติดตาม             และประเมินผลโครงการพัฒนาตามกรอบแนวทางและวิธีการที่กําหนด โดยสามารถติดตามและเมินผลได้ตั้งแต่ก่อนเริ่มโครงการพัฒนาตามแผนดําเนินงานจนสิ้นสุดโครงการ 

ขั้นตอนที่ 4 รายงานและเสนอความเห็นชอบซึ่งได้จากการติดตามและประเมินผลแผนยุทธศาสตร์การพัฒนาองค์กรปกครองส่วนท้องถิ่น และผลการติดตามและประเมินโครงการพัฒนาต่อผู้บริหารท้องถิ่นเพื่อให้ผู้บริหารท้องถิ่นนําเสนอต่อสภาท้องถิ่น คณะกรรมการพัฒนาท้องถิ่น และคณะกรรมการประสานแผนพัฒนาท้องถิ่นระดับจังหวัด พร้อมประกาศผลการติดตามและประเมินผลให้ประชาชนในท้องถิ่นทราบโดยทั่วกันอย่างน้อยปีละ 1 ครั้ง 

ขั้นตอนที่ 5 คณะกรรมการติดตามประเมินผลแผนพัฒนาท้องถิ่นอาจให้ความเห็นชอบหรือข้อเสนอแนะในการายงานติดตามและประเมินผลแผนยุทธศาสตร์การพัฒนาองค์กรปกครองส่วนท้องถิ่น       และโครงการพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น คณะกรรมการพัฒนาท้องถิ่นและคณะกรรมการประสานแผนพัฒนาท้องถิ่นระดับจังหวัดได้ 
5.2 ระเบียบ วิธีในการติดตามและประเมินผล 

ระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 หมวด 6 การติดตามและประเมินผลแผนพัฒนา  

ข้อ 28 ให้ผู้บริหารท้องถิ่นแต่งตั้งคณะกรรมการติดตามและประเมินผลแผนพัฒนาท้องถิ่น ประกอบด้วย 

(1) สมาชิกสภาท้องถิ่นที่สภาท้องถิ่นคัดเลือกจํานวนสามคน 

(2) ผู้แทนประชาคมท้องถิ่นที่ประชาคมท้องถิ่นคัดเลือกจํานวนสองคน 

(3) ผู้แทนหน่วยงานที่เกี่ยวข้องที่ผู้บริหารท้องถิ่นคัดเลือกจํานวนสองคน 

(4) หัวหน้าส่วนการบริหารที่คัดเลือกกันเองจํานวนสองคน 
 
โดยให้คณะกรรมการเลือกกรรมการหนึ่งคนทําหน้าที่ประธานคณะกรรมการ และกรรการอีกหนึ่งคนทําหน้าที่เลขานุการของคณะกรรมการ กรรมการตามข้อ 28 ให้มีวาระอยู่ในตําแหน่งคราวละสองปี และอาจได้รับการคัดเลือกอีกได้ 

ข้อ 29 คณะกรรมการติดตามและประเมินผลแผนพัฒนาท้องถิ่นมีอํานาจหน้าที่ ดังนี้ 

(1) กําหนดแนวทาง วิธีการในการติดตามและประเมินผลแผนพัฒนา 


(2) ดําเนินการติดตามและประเมินผลแผนพัฒนา 


(3) รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น คณะกรรมการพัฒนาท้องถิ่น และประกาศผลการติดตามและประเมินผลแผนพัฒนาให้ประชาชนในท้องถิ่นทราบโดยทั่วกันอย่างน้อยปีละหนึ่งครั้ง ภายในเดือนธันวาคมทุกปี ทั้งนี้ให้ปิดประกาศโดยเปิดเผยไม่น้อยกว่าสามสิบวัน 


(4) แต่งตั้งคณะอนุกรรมการหรือคณะทํางานเพื่อช่วยปฏิบัติงานตามที่เห็นสมควร 

ข้อ 30 องค์กรปกครองส่วนท้องถิ่นอาจมอบให้หน่วยงานหรือบุคคลภายนอกดําเนินการหรือร่วมดําเนินการติดตามและประเมินผลแผนพัฒนาได้โดยมีขั้นตอนดําเนินการ ดังนี้ 

(1) คณะกรรมการติดตามและประเมินผลแผนพัฒนาท้องถิ่นจัดทําร่างข้อกําหนดขอบข่ายและรายละเอียดของงานที่จะมอบหมายให้หน่วยงานหรือบุคคลภายนอกดําเนินการ เพื่อเสนอผู้บริหารท้องถิ่น 

(2) ผู้บริหารท้องถิ่นพิจารณาอนุมัติข้อกําหนด ขอบข่ายและรายละเอียดของงาน 

(3) หน่วยงานหรือบุคคลภายนอกดําเนินการหรือร่วมดําเนินการติดตามและประเมินผล  


(4) ให้หน่วยงานหรือบุคคลภายนอกที่ดําเนินการหรือร่วมดําเนินการติดตามและประเมินผลรายงานผลการดําเนินการซึ่งได้จากการติดตามและประเมินผลต่อคณะกรรมการติดตามและประเมินผลเพื่อประเมินผลการรายงานผล เสนอความเห็นต่อผู้บริหารท้องถิ่น 

(5) ผู้บริหารท้องถิ่นเสนอผลการติดตามและประเมินผลต่อสภาท้องถิ่น คณะกรรมการพัฒนาท้องถิ่นและประกาศผลการติดตามและประเมินผลแผนพัฒนาให้ประชาชนในท้องถิ่นทราบโดยทั่วกันอย่างน้อยปีละหนึ่งครั้ง ภายในเดือนธันวาคมของทุกปีทั้งนี้ให้ปิดประกาศโดยเปิดเผยไม่น้อยกว่าสามสิบวัน 

ข้อ 31 เพื่อประโยชน์ของประชาชนโดยส่วนรวมและเพื่อให้การบริหารงานขององค์กรปกครอง     ส่วนท้องถิ่นสอดคล้องกับแนวนโยบายของรัฐบาล กระทรวงมหาดไทยอาจจัดให้มีการติดตามและประเมินผลการดําเนินงานตามแผนพัฒนาขององค์กรปกครองส่วนท้องถิ่นได้ตามความเหมาะสม 
วิธีในการติดตามและประเมินผล มีขั้นตอนการติดตามและประเมินผลดังนี้ 

1. กําหนดกรอบ แนวทาง และวิธีการในการติดตามและประเมินผลแผนยุทธศาสตร์การพัฒนาขององค์กรปกครองส่วนท้องถิ่น 

2. สร้างและพัฒนาเครื่องมือสําหรับการติดตามและประเมินผล 

3. เสนอคณะกรรมการติดตามและประเมินผลแผนพัฒนาองค์กรปกครองส่วนท้องถิ่น เพื่อพิจารณาให้ความเห็นชอบกรอบแนวทาง วิธีการ และเครื่องมือสําหรับการติดตามและประเมินผล 

4. ประชุมชี้แจงแนวทาง วิธีการติดตามและประเมินผล ร่วมกับคณะผู้บริหารและผู้ที่เกี่ยวข้องเพื่อจัดเตรียมข้อมูลสําหรับรองรับการประเมินก่อนลงพื้นที่จริง 

5. ลงพื้นที่สําหรับติดตามและประเมินผลแผนยุทธศาสตร์การพัฒนาองค์กรปกครองส่วนท้องถิ่น ตามกรอบแนวทางและวิธีการที่กําหนด 

6. ประชุมสําหรับการติดตามและประเมินผลแล้วเสนอคณะผู้บริหารและผู้ที่เกี่ยวข้อง ตามกรอบแนวทางและวิธีการที่กําหนดแนวทางการติดตามประเมินผล 
แนวทางการติดตามประเมินผล  ขององค์การบริหารส่วนตำบลช่องไม้แก้ว

1. การติดตามประเมินผลใช้แผนดําเนินงานเป็นฐานข้อมูลในการติดตามประเมินผล โดยคัดเลือกโครงการพัฒนาที่เป็นประโยชน์ต่อประชาชนและท้องถิ่นมาติดตามและประเมินผล 

2. การติดตามแผนพัฒนาขององค์การบริหารส่วนตำบลช่องไม้แก้ว ใช้แผนดําเนินงานเป็นฐานข้อมูล ในการติดตามว่ามีการดําเนินการเป็นไปตามห้วงระยะเวลาที่กําหนดหรือไม่อย่างไร โดยแบ่งเป็นรายไตรมาส จำนวน 1 ไตรมาส ดังนี้


ไตรมาสที่ 1 เดือนตุลาคม – เดือนธันวาคม ของทุกปี

3. โครงการที่ดําเนินการโดยองค์การบริหารส่วนตำบลทั้งในกรณีดําเนินการเอง หรือ บูรณาการร่วมกับหน่วยงานอื่น หลังเสร็จสิ้นโครงการต้องจัดให้มีการรายงานผลและประเมินผลการดําเนินงานว่าบรรลุวัตถุประสงค์ที่ตั้งไว้หรือไม่ 
5.3 กำหนดเครื่องมือที่ใช้ในการติดตามและประเมินผล

ในการติดตามและประเมินผลแผนยุทธศาสตร์การพัฒนาองค์กรปกครองส่วนท้องถิ่นกําหนดเครื่องมือที่ใช้ในการติดตามประเมินผล ดังนี้ 
  
1. การทดสอบและการวัด (Tests and Measurements) วิธีการนี้จำทำการทดสอบและวัดผล     เพื่อดูระดับการเปลี่ยนแปลง ซึ่งรวมถึงแบบทดสอบต่างๆ การประเมินการปฏิบัติงาน และแนวทางการวัด     จะใช้เครื่องมือใดในการทดสอบและการวัด  เช่น การทดสอบและการวัดโครงการก่อสร้างถนน  เป็นต้น 
 
2. การสัมภาษณ์  (Interviews)  อาจเป็นการสัมภาษณ์เดี่ยว  หรือกลุ่มก็ได้  การสัมภาษณ์จะเป็นยืนยันว่าผู้มีส่วนเกี่ยวข้อง  ผู้ได้รับผลกระทบมีความเกี่ยวข้องและได้รับผลกระทบในระดับใด  คณะกรรมการติดตามและประเมินผลจะต้องกำหนดแนวทางการสัมภาษณ์ด้วย  โดยทั่วไปการสัมภาษณ์ถูกแบ่งออกเป็น      2  ประเภท  คือ  การสัมภาษณ์แบบเป็นทางการหรือกึ่งทางการ (Formal or  semi-formal interview)  ซึ่งใช้แบบสัมภาษณ์แบบมีโครงสร้าง  (Structure  interviews)  ดำเนินการสัมภาษณ์  และการสัมภาษณ์แบบ     ไม่เป็นทางการ (Informal  interview) ซึ่งคล้ายๆ กับการพูดสนทนาอย่างไม่มีพิธีรีตอง  ไม่เคร่งครัดในขั้นตอน
และลำดับของข้อความ  การดำเนินการสัมภาษณ์มักมีเพียงแนวทางการสัมภาษณ์กว้างๆ ที่เป็นสาระสำคัญ     ที่ต้องการ  การให้ได้ข้อมูลการติดตามและประเมินผลยุทธศาสตร์โดยใช้วิธีการเชิงคุณภาพ  และควรสัมภาษณ์แบบไม่เป็นทางการ 2 วิธี คือ  
2.1
การสนทนาตามธรรมชาติ (Natural Conversation) เป็นการสัมภาษณ์ในรูปแบบการ
สนทนาระหว่างคณะกรรมการติดตามและประเมินผลกับผู้ให้ข้อมูล เป็นการขอข้อมูลเพิ่มเติม หรือขอคำอธิบายเหตุผลและผลของยุทธศาสตร์ที่ได้รับ  การสัมภาษณ์แบบนี้นอกจากจะได้ข้อมูลแล้วยังเป็นการพัฒนาสัมพันธภาพที่ดี  สร้างความเชื่อถือไว้วางใจในคณะกรรมการติดตามและประเมินอีกด้วย
2.2 
การสัมภาษณ์เชิงลึก (In-Depth Interview) เป็นการสนทนาซักถามผู้ให้ข้อมูลหลักบางคนใน
หมู่บ้าน/ชุมชน เนื่องจากบุคคลนั้นมีความรู้ ความเข้าใจในประเด็นยุทธศาสตร์มากกว่าคนอื่นๆ มีประสบการณ์ด้านการพัฒนาท้องถิ่น การวางแผน 

 
3. การสังเกต (Observations) คณะกรรมการติดตามและประเมินผลใช้การสังเกตเพื่อเฝ้าดูว่ากำลังเกิดอะไรขึ้นกับการพัฒนาท้องถิ่น  ต้องมีการบันทึกการสังเกต  แนวทางในการสังเกต  และกำหนดการดำเนินการสังเกต  การสังเกตคือการเฝ้าดูสิ่งที่เกิดขึ้นอย่างเอาใจใส่และละเอียดถี่ถ้วน  โดยใช้ประสาทสัมผัสหลาย ๆ อย่างพร้อมๆ กัน  เช่น  ตาดู  หูฟัง  ถ้าสิ่งนั้นสัมผัสได้ก็ต้องสัมผัส  ในการเก็บข้อมูลเพื่อติดตามและประเมินผลในเชิงคุณภาพนั้นการสังเกตจะกระทำควบคู่กับการจดบันทึก หรือบันทึกภาพสนาม  การสนทนา และการสัมภาษณ์  เพื่อให้ได้ข้อมูลที่รอบด้าน  สามารถนำมาวิเคราะห์หาความหมายและอธิบายเชื่อมโยงความสัมพันธ์กับสิ่งต่างๆ  ในปรากฎการณ์ของยุทธศาสตร์ได้  การสังเกตในการติดตามและประเมินผลยุทธศาสตร์ในเชิงคุณภาพ  สามารถแบ่งได้เป็น 2 ประเภท

3.1
การสังเกตแบบมีส่วนร่วม (Participant Observation) เป็นวิธีการสังเกตที่คณะกรรมการติดตามและประเมินผลเข้าไปใช้ชีวิตร่วมกับบุคคล ชุมชน มีกิจกรรมร่วมกัน ซึ่งการสังเกตแบบมีส่วนร่วมนี้มีลักษณะเด่น คือ


-  มีเป้าหมายเพื่อการเข้าร่วมกิจกรรม  และสังเกตกิจกรรมอย่างละเอียด


-  มีความตระหนักถึงสิ่งต่างๆ ที่เกิดขึ้นในกิจกรรมนั้นให้ครอบคลุมมากที่สุด  และชัดเจน  
                      มากที่สุด


-  เอาใจใส่ต่อทุกอย่างที่เกิดขึ้น  สังเกตให้กว้างขวางที่สุด


-  ใช้ประสบการณ์ทั้งในฐานะคนในและคนนอกในเวลาเดียวกัน


- ทบทวนย้อนหลังภายหลังจากการสังเกตในแต่ละวัน


-  จดบันทึกอย่างละเอียด

3.2
การสังเกตแบบไม่มีส่วนร่วม (Non-Participant Observation) หรือการสังเกตโดยตรง
(Direct  observation)  เป็นการสังเกต  บันทึกลักษณะทางกายภาพ  โครงสร้างและความสัมพันธ์ของสมาชิกในสังคม  หมู่บ้าน/ชุมชนนั้น ๆ  โดยคณะกรรมการติดตามและประเมินผลไม่มีความสัมพันธ์เกี่ยวข้องกับกิจกรรมที่สังเกต  และผู้ที่อยู่ในกิจกรรมนั้น ๆ  ก็ไม่รู้ว่าตนเองถูกสังเกต

4.
การสำรวจ (Surveys) ในที่นี้หมายถึง การสำรวจเพื่อประเมินความคิดเห็น การรับรู้ ทัศนคติ ความพึงพอใจ ความต้องการของยุทธศาสตร์  คณะกรรมการติดตามและประเมินผลจะต้องมีการบันทึก      การสำรวจ  และทิศทางการสำรวจ

5.
เอกสาร (Documents) การติดตามและประเมินผลยุทธศาสตร์ มีความจำเป็นอย่างยิ่งที่จะต้องใช้เอกสาร ซึ่งเป็นเอกสารที่เกี่ยวข้องกับยุทธศาสตร์การพัฒนา ปัญหาความต้องการของประชาชนในท้องถิ่น
  สาเหตุของปัญหา แนวทางการแก้ไขปัญหา ตลอดจนการกำหนดเป้าหมาย แนวทางการพัฒนา พันธกิจและวิสัยทัศน์ขององค์กรปกครองส่วนท้องถิ่น

ผลของการดำเนินการติดตามประเมินผลยุทธศาสตร์  ในการติดตามและประเมินผลยุทธศาสตร์การพัฒนาขององค์กรปกครองส่วนท้องถิ่น  ซึ่งประกอบด้วย
1. กรอบและแนวทางในการติดตามและประเมินผล
2. ระเบียบ  วิธีในการติดตามประเมินผล
3. กำหนดเครื่องมือที่ใช้ในการติดตามตามและประเมินผล
เมื่อได้ดำเนินการตามหลักการ 3 ประการแล้ว  คณะกรรมการติดตามและประเมินผลแผนพัฒนา
ท้องถิ่น  จะต้องดำเนินการวิเคราะห์ข้อมูลและประเมินผล ดังนี้

1.ข้อมูลเชิงปริมาณ  เป็นข้อมูลที่เกิดจากคำถาม  เช่น  ใครเข้าร่วมหรือมีส่วนร่วมในการวางแผนจัดทำยุทธศาสตร์  ผู้เข้าร่วมมีกี่คน  กี่กลุ่ม  มีที่มาอย่างไร ผลลัพธ์ในเชิงปริมาณที่ได้เป็นแบบตัวเลข สถิติต่างๆ ข้อมูลเชิงปริมาณจึงเป็นข้อมูลที่แสดงจำนวน  เช่น  จำนวนคนร่วมกิจกรรมแยกตามเพศ  จำนวนกิจกรรมที่ถูกระบุว่าเป็นกิจกรรมเพื่อเสริมสร้างความสามัคคี  เป็นต้น

2.ข้อมูลเชิงคุณภาพ  เป็นข้อมูลที่เก็บรวบรวมคุณภาพของเรื่องนั้น ๆ  เช่น หมู่บ้าน/ชุมชนนี้มีความเจริญ มีความเป็นเมืองหรือชนบทมากน้อยเพียงใด จากการกำหนดยุทธศาสตร์การพัฒนานี้ หมู่บ้าน/ชุมชนมีปัญหาอะไรบ้าง ผลของการพัฒนาตามยุทธศาสตร์แต่ละด้าน หมู่บ้าน/ชุมชน เป็นอย่างไร  ผลของคนเป็นอย่างไร  ข้อมูลเชิงคุณภาพ เป็นข้อมูลที่อธิบายปรากฏการณ์ในพื้นที่ในลักษณะอย่างลึกซึ้ง เป็นข้อมูลที่มีความสัมพันธ์และเชื่อมโยงความเป็นเหตุเป็นผลของยุทธศาสตร์ ผลของเชิงคุณภาพจึงเป็นเรื่องของความ      พึงพอใจของประชาชนในหมู่บ้าน/ชุมชน หรือผู้มีส่วนได้เสียทั้งหมด


ความสำเร็จของการนำยุทธศาสตร์การพัฒนาไปใช้  วัดความสำเร็จได้จาก เช่น 

1. บรรทัดฐานด้านความพึงพอใจของผู้รับบริการ  (client  satisfaction)
2. บรรทัดฐานด้านเวลา  (time  criterion)
3. บรรทัดฐานด้านการเงิน  (monetary  criterion)

4. บรรทัดฐานด้านประสิทธิผล  (effectiveness  criterion)

การนำเสนอผลการติดตามและประเมินผล  สามารถใช้รูปแบบดังนี้
1. ความเรียงร้อยแก้ว  (Narrative) เช่น  คำบรรยายตาราง  หรือรูปภาพ
2. ตาราง  (Tables)  เป็นการนำข้อมูลลงในช่อง (Grids)

3. รูปภาพ (Figures)  เช่น  กราฟ  ภาพวาดลายเส้น
